Pavel Mária Hnilica

**Pavel Mária Hnilica** (også kjent som *Pavol Hnilica*, tysk: *Paul Hnilica*, 1921–2006) var en slovakisk katolsk biskop (tsjekkoslovakisk undergrunnsbiskop).
## Liv og virke
### Bakgrunn

Pavel Mária Hnilica kom fra en fattig bondefamilie. Han var eldst og hadde syv søsken. Han gikk på gymnasium og gikk inn i jesuittordenen i 1941, og startet i novisiat i Kláštor pod Znievom. I 1945 begynte han å studere filosofi i Brno i Mähren, og senere i Děčín i Böhmen . Deretter studerte han teologi i Trnava, sitt slovakiske hjemland. 

### Prest
Den 29. september 1950 ble han i hemmelighet ordinert til prest i jesuittordenen av biskop Robert Pobožný, den apostoliske administrator av Rožňava.

### Biskop
Han ble allerede ordinert til biskop av Robert Pobožný allerede den 2. januar 1951, uten at Den hellige stol visste om det. På grunn av den voldelige forfølgelse av Kirken av det kommunistiske regime, var ordinasjonen av hemmelige underjordiske prester og biskoper ment å forebygge at arrestasjorer av sittende og offentlig kjente biskoper og prester skulle helt lamme kirkelivet. Siden preste- og bispeordinasjoner var forbudt i Tsjekkoslovakia på den tiden, fant disse seremoniene sted i det skjulte, på ikke oppgitt sted. Og faktisk ble biskop Pobožný satt i husarrest kort tid etter og internert sammen med andre biskoper i 1953.

Hnilica ordinerte deretter selv underjordiske prester, og den 4. august 1951 ordinerte han også den fremtidige kardinal Ján Chryzostom Korec til biskop.

Den 4. desember 1951 flyktet han fra Tsjekkoslovakia, dro til Roma og deltok på forelesninger ved Det pavelige gregorianske universitet for å videreutvikle sine teologiske kunnskaper. Han reiste verden rundt, besøkte slovakiske emigrantsamfunn i Europa, Amerika og Australia, forkynte og rapporterte om hendelser i sitt kommuniststyrte hjemland.

### Hemmeligheten brister
Ved begynnelsen av Det andre Vatikankonsil deltok han først som rådgiver. Biskop Pobožný, som siden var blitt løslatt og fått lov til å forlate Den tsjekkoslovakiske sosialistiske republikk (CSSR) for å delta i konsilet, informerte pave Paul VI i Roma om Hnilicas hemmelige ordinasjon til biskop. Med utnevnelsen til titulærbiskop av *Rusadus* den 13. mai 1964, bekreftet Paul VI hans bispeordinasjon og offentliggjorde den. Han fikk selv lov til å delta på den tredje og fjerde sesjonen som konsilfader.

Han samarbeidet tett med Chiara Lubich og hennes Focolarebevegelse og hjalp Moder Teresa med å etablere sin ordens første hus i Roma i 1968, og etter den kalde krigen i Slovakia i 1991. I 1968, på anmodning fra pave Paul VI, grunnla han den katolske lekmannsbevegelsen *Pro Fratribus*.

En av hans spesielle bekymringer, som en del av «Fatimas budskap», var Russlands konvertering. Den 24. mars 1984 feiret han (inkognito, som italiensk statsborger) en hellig messe i Moskvas Kreml med godkjenning fra pave Johannes Paul II, med bønner og tekster gitt til ham av paven.

På 1990-tallet tjenestegjorde han som sokneprest for prestesamfunnet Engelwerk i Roma.

I 1993 ble han – som det senere viste seg, feilaktig – dømt av en domstol i Milano for hvitvasking av penger, noe som var blitt oppdaget i etterkant av Banco Ambrosianos sammenbrudd i 1982. I de påfølgende årene ble rettssaken gjenåpnet, hvor Hnilicas uskyld ble bevist, og han ble frikjent for alle anklager i 2000.

Sommeren 2006 forlot han Roma og tilbrakte den siste delen av sitt liv i Barmhjertighetsklosteret i Nové Hrady i Sør-Böhmen, hvor han døde den 8. oktober 2006 i en alder av åttifem år. Han fant sitt siste hvilested 18. oktober 2006 i krypten til *Døperen Johannes-katedralen* i Trnava.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
*'Pave Pius XII (1835-1958) *1917
* Erkebiskop Saverio Ritter (1884-1951) *1935
* Erkebiskop Josef Beran (1888-1969) *1946
* Erkebiskop Joseph Matocha (1888-1961) *1948
* Biskop Robert Pobožný (1890-1972) *1949
* Biskop *Pavel Mária Hnilica* (1921-2006) *1951

## Litteratur
### Bøker
* 
* 
* 
* 
* 
* 
* 
* 
* 
* 
* 
* 

## Referanser